సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
భారత్‌పై ఫీల్డింగ్ ఎంచుకున్న ఐర్లాండ్
భారత్‌తో డబ్లిన్ వేదికగా జరుగుతున్న రెండో టీ20 మ్యాచ్‌లో టాస్ గెలిచిన ఐర్లాండ్ కెప్టెన్ విల్సన్ ఫీల్డింగ్ ఎంచుకున్నాడు. బుధవారం రాత్రి జరిగిన తొలి
Samayam Telugu | Updated:
Jun 29, 2018, 08:12PM IST
భారత్‌తో డబ్లిన్ వేదికగా జరుగుతున్న రెండో టీ20 మ్యాచ్‌లో టాస్ గెలిచిన ఐర్లాండ్ కెప్టెన్ విల్సన్ ఫీల్డింగ్ ఎంచుకున్నాడు. బుధవారం రాత్రి జరిగిన తొలి టీ20 మ్యాచ్‌లో 76 పరుగుల తేడాతో గెలుపొందిన భారత జట్టు రెండో టీ20లోనూ గెలిచి సిరీస్‌ని క్లీన్‌స్వీప్ చేయాలని ఉవ్విళ్లూరుతుండగా.. సొంతగడ్డపై పరువు నిలుపుకోవాలని ఐర్లాండ్ ఆశిస్తోంది. తొలి టీ20లోనూ టాస్ గెలిచి ఐర్లాండ్ ఫీల్డింగ్ ఎంచుకున్న విషయం తెలిసిందే.
భారత తుది జట్టులో అనూహ్య మార్పులు చోటుచేసుకున్నాయి. తొలి టీ20లో మెరుపు అర్ధశతకం బాదిన శిఖర్ ధావన్‌కి విశ్రాంతినిచ్చిన కోహ్లి.. అతని స్థానంలో కేఎల్ రాహుల్‌ని జట్టులోకి తీసుకున్నాడు. అలానే వికెట్ కీపర్ మహేంద్రసింగ్ ధోనికి రెస్ట్ ఇచ్చి దినేశ్ కార్తీక్‌ను, పేసర్లు భువనేశ్వర్ కుమార్, జస్‌ప్రీత్ బుమ్రా స్థానంలో సిద్ధార్థ కౌల్, ఉమేశ్ యాదవ్‌లకి చోటిచ్చాడు.
భారత జట్టు: రోహిత్ శర్మ, లోకేశ్ రాహుల్, విరాట్ కోహ్లి (కెప్టెన్), సురేశ్ రైనా, మనీశ్ పాండే, దినేశ్ కార్తీక్, హార్దిక్ పాండ్య, కుల్దీప్ యాదవ్, ఉమేశ్ యాదవ్, సిద్ధార్థ కౌల్, చాహల్